Die Dolfyngroep se groot taak die jaar by ons is nie net om aktiwiteite te bemeester nie, maar veral ook om gepaste sosiale en emosionele gedrag aan te kweek. Dit is die fase van “ek wil self”, maar ook van “ek kan nie” en dit is baie belonend om hulle te help hul selfstandigheid te ontgin. Daarom glo ons daarin om ‘n gesinsgevoel te skep in die klas. Ons moedig hulle aan om mekaar te ondersteun, belangstelling te toon in mekaar en elkeen se uniekheid te vier.
Ek is Jeanne Louw en ek het die voorreg om die juffrou van die Dolfynklas te wees, met Juffrou Mavis as my vriendin en regterhand. Ek geniet dit om werkswinkels by te woon en myself steeds meer te verryk ten opsigte van kinderontwikkeling.
B Ed (Grondslagfase 2011)
Basiese Brandbestryding (2018)
OPTIMA SENTRUM (Universiteit v Pretoria)
Groepassessering in Skoolgereedheid (2006)
Spiertonus en Visuele persepsie
Wiskunde in Praktyk (2015)
Terapeutiese Kuns (2016)
Ek is Mavis Hese. Ek is sedert 2003 by Kontiki. Ek is baie lief vir die kleintjies en werk al van 1993 met kleuters. Dit is vir my lekker om te sien hoe hulle groei en allerhande goedjies vir hulleself begin doen en om te weet ek het hulle gehelp om daar te kom. Dit is lekker om te kan weet dat ek ‘n werk het wat ek geniet.